**UNIVERZITET U TUZLI**

Na osnovu Odluke Senata Univerziteta u Tuzli broj: 03-6009-1-2.3/23 od 01.11.2023. godine, Projekta sufinansiranja zapošljavanja u javnim univerzitetima/sveučilištima u FBiH 2023 broj: 01/1-49-7912/23 od 11.10.2023. godine, te Odluke Vlade Tuzlanskog kantona o davanju prethodne saglasnosti broj: 02/1-30-28623-1/23 od 08.12.2023. godine,

raspisuje

**KONKURS**

**za prijem u radni odnos na određeno vrijeme izabranih asistenata i viših asistenata na Univerzitetu u Tuzli po Projektu sufinansiranja zapošljavanja u javnim univerzitetima/sveučilištima u Federaciji BiH 2023**

na uže naučne oblasti kako slijedi:

**Edukacijsko-rehabilitacijski fakultet**

Saradnik u saradničko zvanje asistent za uže naučne oblasti:

„Specijalna edukacija i rehabilitacija” 1 izvršilac

”Poremećaji u ponašanju” 1 izvršilac

**Ekonomski fakultet**

Saradnik u saradničko zvanje viši asistent za užu naučnu oblast „Međunarodna ekonomija ” 1 izvršilac

Saradnik u saradničko zvanje asistent za užu naučnu oblast „Računovodstvo” 1 izvršilac

**Fakultet za tjelesni odgoj i sport**

Saradnik u saradničko zvanje asistent za užu naučnu oblast „Transformacioni procesi” 1 izvršilac

**Farmaceutski fakultet**

Saradnik u saradničko zvanje asistent za užu naučnu oblast „Biohemija” 1 izvršilac

**Filozofski fakultet**

Saradnik u saradničko zvanje asistent za uže naučne oblasti:

„Turski jezik” 1 izvršilac

”Psihologija” 1 izvršilac

**Mašinski fakultet**

Saradnik u saradničko zvanje asistent za uže naučne oblasti:

„Energetska postrojenja i ekologija” 1 izvršilac

”Mašinske konstrukcije” 1 izvršilac

**Prirodno-matematički fakultet**

Saradnik u saradničko zvanje viši asistent za užu naučnu oblast „Antropogeografija” 1 izvršilac

**Tehnološki fakultet**

Saradnik u saradničko zvanje viši asistent za užu naučnu oblast „Hemijsko inženjerstvo ” 1 izvršilac

Saradnik u saradničko zvanje asistent za užu naučnu oblast „Inženjerstvo zaštite okoline ” 1 izvršilac

Kandidati moraju ispunjavati opće i posebne uslove i to:

**1. Opći uslovi:**

a) da je državljanin Bosne i Hercegovine;

b) da je zdravstveno sposoban za obavljanje poslova radnog mjesta asistenta/višeg asistenta;

c) da mu odlukom suda nije zabranjeno obavljanje poslova radnog mjesta asistenta/višeg asistenta;

d) da se na njega ne odnosi član IX.1. Ustava Bosne i Hercegovine,

e) da nije pravosnažno osuđen na kaznu zatvora u trajanju dužem od tri mjeseca za neko od krivičnih djela iz stava (3) člana 59. Zakona o visokom obrazovanju (Prečišćeni tekst) (''Službene novine TK'', br. 21/21, 22/21, 5/22, 11/22 i 16/22)

**2. Posebni uslovi:**

a) da ima izbor u odgovarajuće saradničko zvanje asistenta/višeg asistenta na Univerzitetu u Tuzli na užu naučnu oblast na koju se prijavljuje,

b) da se nalazi na evidenciji nezaposlenih lica kod Službe za zapošljavanje Tuzlanskog kantona prije zaključivanja ugovora o radu po ovom Konkursu.

**Napomena: Asistenti/viši asistenti koji su ranije ostvarili sufinansiranje po Projektima sufinansiranja zapošljavanja na Univerzitetu u Tuzli, mogu biti maksimalno sufinansirani na period od tri (3) godine.**

Uz svojeručno potpisanu prijavu na konkurs kandidat je dužan dostaviti:

- dokaze o ispunjavanju općih uslova, i to:

1. uvjerenje o državljanstvu BiH, ne starije od šest mjeseci;
2. izjavu da mu odlukom suda nije zabranjeno obavljanje poslova radnog mjesta na koje aplicira, ovjerenu kod nadležnog organa ili notara,
3. izjavu da se na njega ne odnosi član IX. 1. Ustava Bosne i Hercegovine, ovjerenu kod nadležnog organa ili notara,
4. izjavu da nije pravosnažno osuđen na kaznu zatvora u trajanju dužem od tri mjeseca za neko od krivičnih djela iz stava (3) člana 59. Zakona o visokom obrazovanju (Prečišćeni tekst) (''Službene novine TK'', br. 21/21, 22/21, 5/22, 11/22 i 16/22), ovjerenu kod nadležnog organa ili notara,

- dokaze o ispunavanju posebnih uslova, i to:

1. odluku o izboru u odgovarajuće saradničko zvanje asistenta/višeg asistenta na Univerzitetu u Tuzli na užu naučnu oblast na koju se prijavljuje, po kojoj teče izborni period,
2. potvrdu Službe za zapošljavanje Tuzlanskog kantona da se nalazi na evidenciji nezaposlenih lica (a koju kandidat može dostaviti uz prijavu na konkurs, a najkasnije dan prije zaključivanja ugovora o radu).

U slučaju da se na Konkurs za određenu poziciju prijavi više kandidata čije su prijave blagovremene i potpune i koji ispunjavanju uslove Konkursa, rangiranje kandidata vrši se po kriterijima utvrđenim članom 245. stavovi (5) i (9) Statuta (Prečišćeni tekst) i Pravilnikom o načinu vrednovanja kriterija u postupku izbora asistenata i viših asistenata na Univerzitetu u Tuzli broj: 03-6205-1-1/20 od 24.12.2020. godine, broj: 03-3840-1-4/22 od 21.07.2022. godine i broj: 03-6746-1-1/23 od 21.11.2023. godine (u daljem tekstu: Pravilnik), s tim da se bodovanje vrši samo na osnovu pruženih dokaza.

Spisak dokumentacije na osnovu koje se vrši rangiranje kandidata nalazi se na web stranici [www.untz.ba/](http://www.untz.ba/) konkursi

Kandidat koji ostvaruje prioritet pri zapošljavalju po kriteriju: „Pripadnost braniocima i članovima njihovih porodica“, dužan je o tome priložiti odgovarajuće dokaze sa popisa dokumentacije koji se nalazi na web stranici Univerziteta www.untz.ba/konkursi.

Uz dokaze za rangiranje po kriteriju: „Pripadnost braniocima i članovima njihovih porodica“ kandidat je dužan priložiti i:

- uvjerenje da je nezaposleno lice koje se nalazi na evidenciji Službe za zapošljavanje Tuzlanskog kantona;

- izjavu da mu radni odnos zasnovan po osnovu ranije ostvarenog prioriteta pri zapošljavanju nije prestao njegovom krivicom i da po prestanku radnog odnosa nije ostvario pravo na otpremninu, ovjerenu kod nadležnog organa ili notara;

- dokaz Federalnog Zavoda PIO/MIO da nije korisnik prava na porodičnu penziju;

- dokaz da je član porodice šehida, poginulog, umrlog, nestalog branitelja/ratnog vojnog invalida/dobitnika ratnog priznanja i odlikovanja demobilisanog branitelja.

Dokazi traženi Konkursom dostavljaju se u fotokopiji ovjerenoj kod nadležnog organa ili notara, a naučni/stručni radovi u fotokopiji.

Primjeri Izjava se mogu naći na web stranici Univerziteta u Tuzli www.untz.ba/konkursi.

Prijem u radni odnos vrši se na određeno vrijeme **do 31.12.2024. godine**, u skladu sa Programom.

Kandidat koji bude primljen u radni odnos, dužan je prije zaključivanja ugovora o radu dostaviti ljekarsko uvjerenje nadležne zdravstvene ustanove, ne starije od 6 (šest) mjeseci i potvrdu kantonalne Službe za zapošljavanje Tuzlanskog kantona da se nalazi na evidenciji nezaposlenih lica, dan prije zaključivanja ugovora o radu.

Univerzitet u Tuzli zadržava pravo da ne zaključi ugovor o radu ukoliko izabrani kandidat ne bude na evidenciji nezaposlenih lica dan prije zaključivanja ugovora o radu.

Rok za podnošenje prijava na Konkurs je 15 dana od dana objavljivanja u listu „Dnevni avaz“ i na web stranici Univerziteta www.untz.ba

Prijava na konkurs sa dokazima iz Konkursa dostavlja se putem Pisarnice Univerziteta ili preporučeno poštom na adresu: UNIVERZITET U TUZLI, Ul. Dr. Tihomila Markovića broj 1, 75000 Tuzla sa naznakom „Prijava na Konkurs za prijem u radni odnos na određeno vrijeme izabranih asistenata i viših asistenata na Univerzitetu u Tuzli po Projektu sufinansiranja zapošljavanja“, sa obaveznom naznakom naziva Fakulteta i uže naučne oblasti – „NE OTVARAJ!“

Nepotpune, neblagovremene i nedopuštene prijave neće se uzeti u razmatranje.